หุ้นปิดเช้าบวก1.03 จุด
ตลาดหุ้นปิดซื้อขายภาคเช้าวันที่ 25 มี.ค.ที่ระดับ 1,035.42 จุด เพิ่มขึ้น 1.03 จุด หรือ&nbsp; 0.10% มูลค่าการซื้อขาย 17,416.75 ล้านบาท
25 มี.ค. 2554

ตลาดหุ้นปิดซื้อขายภาคเช้าวันที่ 25 มี.ค.ที่ระดับ 1,035.42 จุด เพิ่มขึ้น 1.03 จุด หรือ  0.10% มูลค่าการซื้อขาย 17,416.75 ล้านบาท 
นายพงศ์ภัทร สิริพิพัฒน์ ผู้ช่วยผู้จัดการฝ่ายวิเคราะห์หลักทรัพย์ บริษัทหลักทรัพย์ (บล.) เคจีไอ (ประเทศไทย) กล่าวว่า ภาพรวมตลาดหุ้นในช่วงเช้าดัชนีเปิดกระโดด แต่ไม่สามารถต้านแรงขายทำกำไรออกมาได้ หลังจากหุ้นปรับตัวขึ้น 5 วันติดต่อกันเกือบ 40 จุด จึงคาดว่าดัชนีในช่วง  บ่ายแนวโน้มยังทดสอบแนวต้าน 1,040-1,045 จุดและแนวรับ 1,028-1,022 จุด จากช่วงเช้าดัชนีทำระดับสูงสุดที่ 1,039.28 จุด และต่ำสุดอยู่ที่ 1,033.97 จุด 
อย่างไรก็ตามมองว่าจากปัญหาลิเบียที่สหรัฐให้นาโต้เป็นผู้ดำเนินการต่อนั้น อาจยังทำให้ราคาน้ำในในตลาดโลกปรับตัวอยู่ระดับสูง ซึ่งส่งผลดีต่อหุ้นกลุ่มพลังงานที่ยังเป็นตัวหนุนดัชนีได้และคาดว่าผลประกอบการไตรมาสแรกและต่อเนื่องถึงสองน่าจะยังออกมาดี โดยเฉพาะกลุ่มโรงกลั่น ขณะเดียวกับกลุ่มธนาคารพาณิชยืก็เช่นเดียวกันที่สินเชื่อเติบโตสูงจึงน่าจะส่งผลให้ผลประกอบการเติบโต ซึ่งอาจทำให้มีการปรับประมาณกำไรบริษัทจดทะเบียนเพิ่มขึ้นและจะเป็นตัวขับเคลื่อนตลาดหุ้นไทยในปีนี้ รวมถึงการประกาศวันเลือกตั้ง ซึ่งจากสถิติจะส่งผลให้ดัชนีเพิ่มขึ้น 5-10% 
สำหรับญี่ปุ่นหากกัมมันตรังสียังไม่แพร่กระจายไปยังประเทศอื่นๆ ก็ทำให้นักลงทุนคลายกังวล ขณะที่ประเทศยังต้องใช้เวลาในการฟื้นฟู ซึ่งประเด็นนี้ตลาดรับข่าวไปหมดแล้ว สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
TRUE ปิดที่ 6.25 บาท ลดลง 0.20 บาท หรือ -3.10% มูลค่าการซื้อขาย 1,714 ล้านบาท JAS ปิดที่ 2.84 บาท ลดลง 0.04 บาท หรือ -1.39% มูลค่าการซื้อขาย 1,038 ล้านบาท TOP ปิดที่ 83.00 บาท เพิ่มขึ้น 2.25 บาท หรือ 2.79% มูลค่าการซื้อขาย 967 ล้านบาท  BANPU ปิดที่ 760 บาท ลดลง 6 บาท หรือ -0.78% มูลค่าการศื้อขาย 790 ล้านบาท SCC ปิดที่ 353 บาท เพิ่มขึ้น 3 บาท หรือ 0.86% มูลค่าการซื้อขาย 702ล้านบาท